**Rövidfilmes mesteri program (MA)**

**A szakirányú képzés leírása**:

A mesteri képzés elsősorban azoknak szól, akik alapképzésen (BA) diplomát szereztek film, fotó, média, filmológia, előadóművészet (rendezés), kommunikáció vagy újságírás szakon.

A szak nyitott más szakterületen végzett érdeklődők számára is, amennyiben a jelentkező érdeklődik a rövidfilm- készítés iránt, és van alapfokú fotós és/vagy filmes tapasztalata.

A két éves, azaz négy szemeszteres tanulmányi időszak alatt a diákok hazai és magyarországi oktatók,valamint elismert filmes szakemberek segítségével sajátíthatják el a szakmai tudást a játékfilm- készítés területén.

A kis létszámú képzés lehetővé teszi az intenzívebb egyéni- és csoportmunkát, a csapatszellem kialakítását, a személyesebb tanár-diák kapcsolatot, amely – az egyéni konzultációkon túl – a záróvizsgára való alapos felkészülést is segíti.

A két év végeztével a diákok saját rövidfilmes projektükkel – dokumentumfilm, animáció, vagy egyéb fikciós műfaj keretében – abszolválják a képzést.

**Felvételi tudnivalók**:

A felvételi során a bizottság egy magyar nyelvű online interjú keretében méri fel a jelentkező általános ismereteit az adott szakterületen (játékfilm, dokumentumfilm, animáció).

Ugyanekkor mutatja be a felvételiző az egyéni kisjátékfilm-tervét. A projektnek tartalmaznia kell a jelentkező motivációját, a javasolt téma relevanciáját, a munkaterv vázlatát, egy rövid szinopszist az elkészítendő filmről, illetve annak célközönségét, és megvalósíthatósági lehetőségeit.

A jelölt feladata az interjúhoz szükséges technikai feltételek (működő webkamera és mikrofon) megteremtése. Az interjúk rögzítésre kerülnek, amelyhez a felvételizők hozzájárulásukat adják. A rögzített felvétel kizárólag értékelési célt szolgál.

***Értékelési szempontok:***

* *A rövidfilm-projekt relevanciáját illető érvelés;*
* *A filmgyártás sajátosságainak ismerete;*
* *A szakterület-specifikus terminológia ismerete és megfelelő használata;*
* *Általános ismeretek a film és a média területén*.

**Egyenlő pontszám esetén különbözeti kritériumok**:

* Az államvizsga (BA) jegye,
* Az érettségi vizsga összesített jegye.

Az értékelés a felvételi bizottság által adott jegyek átlaga alapján történik, mely két tizedesjegy pontossággal kerül kiszámításra.

**MEGJEGYZÉS: A sikeres felvételhezszükséges jegy nem lehet kisebb, mint 6 (hat)**.

Felvételi naptár 2025 július:

július 10-14 – a jelentkezők online beiratkozása (a platform elérhető július 14-én 12:00 óráig)

július 15 – megjegyzések beküldése és rögzítése (tévedések, elírások stb.)

július 21 – felvételi próba (online interjú)

július 22 – a felvételi próbák eredményeinek kifüggesztése

július 23 – az előzetes névsorok kifüggesztése

július 24 – a helyek visszaigazolása

július 25 – a betöltetlen helyek újraosztása, I. forduló

július 26 – a helyek visszaigazolása az újraosztás után, I. forduló

július 27 – a betöltetlen helyek újraosztása, II. forduló

július 28 – a helyek visszaigazolása az újraosztás után, II. forduló

július 29 – a végleges eredmények kifüggesztése

Felvételi naptár 2025 szeptember:

szeptember 5 – a jelentkezők online beiratkozása (a platform elérhető 23:59 óráig)

szeptember 6 – megjegyzések beküldése és rögzítése (tévedések, elírások stb.)

szeptember 10 – felvételi próba (online interjú)

szeptember 11 – a felvételi próbák eredményeinek kifüggesztése

szeptember 12 – az előzetes névsorok kifüggesztése

szeptember 13 – a helyek visszaigazolása

szeptember 14 – a betöltetlen helyek újraosztása

szeptember 15 – a helyek visszaigazolása az újraosztás után

szeptember 15 – a végleges eredmények kifüggesztése